མེ་ལཱུ་ཧར་མི་བྱ་བ་ནི་མི་རྒྱུད་གང་ཞིག་ཡིན་པ་གསལ་ཐག་ཆོད་པ་ཞིག་སུ་ལའང་བཤད་ཀྱི་མེད་མོད།ཁོ་ཚོས་སེང་གེ་ཁ་འབབ་བཞུར་རྒྱུན་གྱི་སྟོད་ཡུལ་དུ་གནས་པའི་མི་རྒྱུད་ཅིག་ཡིན་པ་དེར་གཞིགས་ནས་མཁས་པ་ལ་ལས་ཨརྱཎ་གྱི་མི་རྒྱུད་ཡིན་པར་ཚོད་དཔོག་བྱས་ཡོད།མདོར་ན།ད་ཕན་གནའ་རྫས་ཞིབ་འཇུག་པ་ཚོས་རྙེད་པའི་གཟི་ཡིག་སྔ་ཤས་ནི་གོང་དུ་བཤད་པ་འདི་དག་ཡིན་ལ།གནས་ཚུལ་དེ་ལས་ང་ཚོས་ཤེས་ཐུབ་པ་ཞིག་ནི་མཁས་པ་ཁ་ཅིག་གིས་བཤད་པ་ནང་བཞིན་གཟིའི་སྟེང་དུ་བྲིས་པའི་ཡི་གེ་ཞིག་གཏན་ནས་མེད་ཚུལ་བཤད་པ་ནི་སྤྱི་བརྟོལ་སྨྲ་བ་འབའ་ཞིག་ཞིག་ཡིན་པའང་རང་ཤུགས་ཀྱིས་ཤེས་ནུས་སོ།།